cyanic-selkie/wikianc huggingface dataset:
Տպագրական մեքենա
Տպագրական մեքենա պոլիգրաֆիական, ծառայում է գրքերի, բրոշյուրների, թերթերի, ամսագրերի, պիտակների, պլակատների, փաթեթավորման արտադրանքի տպագրության համար։ Բացի պոլիգրաֆիական տպագրական մեքենաներից, կան նաև թիթեղի, փաթեթավորման ստվարաթղթի, ապակու, պլաստմասսայի վրա տպագրող, ինչպես նաև ինֆորմացիան ու ծառայողական փաստաթղթերը օպերատիվ բազմացնող տպագրական մեքենաներ։ Հիմնական հանգույցներն են տպագրական (ներկը տպաձևից փոխադրում է թղթի վրա), ներկատու (ներկը քսում է տպաձևին) ապարատները, թղթատար համակարգը (թուղթը մատուցում է տպագրական ապարատին և մեքենայից հանում տպվածքը), տպագրված արտադրանքն ընդունող և մշակող լրացուցիչ հարմարանքները, հաղորդակը և մեքենայի կառավարման համակարգերը։ Ըստ տպագրական ապարատի կառուցվածքի տարբերում են ռոտացիոն, հարթ տպագրության և տիգելավոր տպագրական մեքենաներ։ Ռոտացիոն տպագրական մեքենան առավել արտադրողական տպագրական սարքավորում է։ Նայած մատուցվող նյութի տեսակին, տպագրական մեքենաները լինում են թերթավոր և ժապավենավոր։ Թերթավոր ռոտացիոն մեքենաները հիմնականում նախատեսված են բարձրորակ բազմագույն արտադրանքը տպագրության բոլոր հիմնական եղանակներով (խոր տպագրություն, օֆսեթ տպագրություն) տպագրելու համար։ Կախված տպագրական բաժանմունքների թվից՝ մեքենաները լինում են միայն երկար և քառագույն։ Կան նաև պլանետար տպագրական ապարատով տպագրական մեքենաներ, որոնցում մեկ տպագրական թմբկագլանի հետ կոնտակտի մեջ են գտնվում մի քանի տպաձևի թմբկագլաններ։ Բարձր տպագրության ռոտացիոն թերթավոր մեքենաներում որպես տպաձև օգտագործվում են ստերեոտիպեր կամ գալվանաստերեոտիպեր, ինչպես նաև ֆոտոպոլիմերներից, կաուչուկից կամ միկրոցինկից պատրաստված լրիվ չափսերի 0,8 մլս է հաստության ճկուն տպաձևեր։ Առավել լայն տարածում են ստացել օֆսեթ տպագրության թերթավոր մեքենաները։ Խոր տպագրության թերթավոր մեքենաներն ունեն սահմանափակ տարածում։ ժապավենավոր ռոտացիոն մեքենաները թողարկվում են բարձր, օֆսեթ և խոր տպագրության համար։ Ըստ նշանակման ստորաբաժանվում են թերթեր և գրքեր–ամսագրեր տպագրող ժապավենավոր մեքենաների։ Առավել տարածում են ստանում օֆսեթ տպագրության ժապավենավոր մեքենաները, որոնք, առաջին հերթին, կիրառվում են բազմագույն երկկողմանի գրքեր–ամսագրեր, ինչպես նաև պատկերազարդված թերթեր տպագրելու համար։
Հարթ տպագրության տպագրական մեքենաները նախատեսված են միայն բարձր տպագրության եղանակով տպագրության համար, դրանց աշխատանքի արագությունն ավելի փոքր է, քան թերթավոր ռոտացիոն մեքենաներինը, սակայն այդ մեքենաները հնարավորություն են տալիս տպագրությունը կատարել անմիջապես շարվածքի սկզբնական հավաքովի հարթ տպաձևերից կամ կլիշեից։ Արդյունավետ են փոքր տպաքանակների տպագրության դեպքում։ Տարբերում են երկպտույտ, կանգնող թմբուկով և ռեվերսիվ հարթ տպագրական մեքենաներ։
Տիգելավոր տպագրական մեքենաները կիրառվում են ոչ մեծ չափսերի փոքր տպաքանակով արտադրանք տպագրելու համար, թույլ են տալիս տպագրությունը կատարել միայն բարձր տպագրության հարթ տպաձևերից։ Տիգելավոր մեքենաները լինում են թեթև (նախատեսված են պարզ տեքստային արտադրանքի տպագրության համար) և ծանր (պատկերազարդման արտադրանքի տպագրման և ճնշատպման համար)։
Գրականություն
Կատեգորիա:Տպագրություն
Ուլու Ուզեն
Ուլու Ուզեն, նաև՝ Ուլու Ուզեն Ալուշտայի, Ալուշտա Սու (Улу-Узень, Улу-Узень, Ulu Özen, Улу Озен), գետակ Ղրիմ թերակղզու հարավային ափին։ Գետի երկարությունը 7,8 կմ է, ջրհավաք ավազանի մակերեսը՝ 20,8 քառակուսի կիլոմետր, միջին տարեկան հոսքը Ալուշտա ջրակայանում 0,394 մ³/վրկ է։ Գետն ունի 7 վտակ ։ Անվանումը Ղրիմի թաթարերենից թարգմանվում է որպես «մեծ գետ»։ Հաճախ անվանվում է Ուլու Ուզեն Ալուշտայի՝ փոքր-ինչ արևելք հոսող Ուլու Ուզեն Արևելյան գետից տարբերելու համար։
Ձևավորվում է Բաբուգան-յայլա լեռնազանգվածի հյուսիսային և Չաթիր-Դաղ լեռնազանգվածի հարավային լանջերին՝ երկու գետերի՝ Սաֆուն Ուզենի և Ուզեն Բաշի միախառնումով։ Վերին հատվածում գետը հոսում է Ղրիմի բնական արգելոցի տարածքով։ Ուզեն Բաշ գետի հովտում գտնվում է Գոլովկինսկու ջրվեժը, որը նկարագրել է ռուս երկարաբան և ջրաբան Ն. Ա. Գոլովկինսկին։ Գոլովկինսկու ջրվեժն իրականում ջրվեժների կասկադ է, որոնք փոխակերպվում են մեկմեկու, ունեն 4-5 մ բարձրություն և 12 մ բարձրությամբ ստորին ջրվեժ։ Ալուշտայի քաղաքային խորհրդի Իզոբիլնոյե (Կորբեկուլ) գյուղի մոտ Ուլու Ուզեն գետի վրա կառուցվել է Իզոբիլնոյեի ջրամբարը (ծավալը՝ 13,25 միլիոն մ³), որն Ալուշտայի համար քաղցրահամ ջուր է ապահում։ Այդ ջուրն օգտագործվում է նաև ոռոգման համար։ Ուլու Ուզեն գետը Ալուշտա քաղաքի սահմաններում թափվում է Սև ծովը։
Արտաքին հղումներ
Կատեգորիա:Սև ծովի ավազանի գետեր Կատեգորիա:Ալուշտայի գետեր Կատեգորիա:Գետեր այբբենական կարգով
Դոլգոե Պոլե (գյուղ, Ուժգորոդի շրջան)
Դոլգոե Պոլե (Довге Поле), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Դոլգոե Պոլե գյուղում բնակվում էր 597 մարդ։ Բնակավայրը զբաղեցնում է 0,021 կմ² տարածք։ Բնակչության խտությունը կազմում էր 28428 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր
(7949) 1992 SU
Միջին հեռավորությունը Արեգակից կազմում է 2,968438 ա. մ., առավելագույնը մոտենում է 2,1583 ա. մ. հեռավորության վրա և հեռանում 3,7786 ա. մ. ։ Արեգակի շուրջ մեկ ամբողջական պտույտ է կատարում 1868,06 երկրային օրվա ընթացքում, իր ուղեծրով շարժվելով միջինում 0,192713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,6° անկյուն։
Ռայան Գիգզ
Ռայան Ժոզեֆ Գիգս (Ryan Joseph Giggs, ), ուելսցի ֆուտբոլիստ, իր ամբողջ մասնագիտական կարիերայի ընթացքում հանդես է եկել «Մանչեսթեր Յունայթեդ» ակումբում՝ խաղալով 900-ից ավելի հանդիպում։
Հանդիսանում է բրիտանական ֆուտբոլի պատմության մեջ ամենատիտղոսակիր ֆուտբոլիստը ։ 2013 թ. մայիսի 19-ին դարձավ առաջին ֆուտբոլիստը, ով նվաճել է Անգլիայի բարձրագույն դիվիզիոնի 13 տիտղոս։
Գիգսը հանդիսանում է միակ ֆուտբոլիստը, ով Անգլիայի Պրեմիեր Լիգայի հիմնադրման ժամանակից հետո գոլ է խփել բոլոր մրցաշրջաններում։ Նա նաև առաջին խաղացողն է, ով ՈՒԵՖԱ Չեմպիոնների Լիգայի 11 մրցաշրջաններում գոլի հեղինակ է դարձել։ Գիգզը ռեկորդակիր է Մանչեսթեր Յունայթեդ ակումբի կազմում բոլոր մրցաշարերում անկացված խաղերի քանակով։ 2013 թ. մայիսի 5-ին Գիգզը խաղաց իր 1000-րդ պաշտոնական խաղը կարիերայում ։ Գիգսը հանդես է գալիս Ուելսի ֆուտբոլի ազգային հավաքականի կազմում, նա երկրի հավաքականի պատմության մեջ ամենաերիտասարդ խաղացողն է։ 2007 թվականի դեկտեմբերի 11-ին Բուքինգեմյան պալատում անցակցված արարողության ժամանակ Ռայան Գիգսին շնորհվել է Բրիտանական կայսրության ասպետական շքանշան ։
2011 թվականի հունվար ամսին ֆուտբոլասերների շրջանում անցկացված հարցումների արդյունքում ճանաչվել է Մանչեսթեր Յունայթեդ ակումբի պատմության մեծագույն խաղացող ։
Մանկություն և սիրողական ֆուտբոլ
Երբ Գիգզը հանդես էր գալիս Դինսում, նրան հետևում էին տեղական ցրիչ թերթը և Օլդ Թրաֆորդ մարզադաշտի ուղեկցորդ Հարոլդ Վուդը։ Վուդը մարզչական շտաբին տեղեկացրեց Գիգզի մասին, սակայն անարդյունք, Վուդը չկարողացավ Գիգզով գրավել Ալեքս Ֆերգյուսոնի ուշադրությունը։ Վուդը Յունայթեդի գլխավոր մարզչին ասաց։ «Նա հիմա Սիթիում է, եթե դուք նրան բաց թողնեք հետո կփոշմանեք»։ Արդյունքում Ֆերգյուսոնը սկաուտ ուղարկեց, որից հետո՝ 1986 թվականին Գիգզին առաջարկեցին փորձաշրջան անցնել Մանչեսթեր Յունայթեդում։ Այս փորձաշրջանից հետո Գիգզը Սոլֆորդ Բոյզի հետ խաղաց Յունայթեդի մինչև 15 տարեկանների թիմի դեմ, որը տեղի ունեցավ «Քլիֆֆ» մարզաբազայում։ Ռայանը ձևակերպեց հեթ-տրիկ այդ խաղում։ Հաջորդ տարվա նոյեմբերին, Գիգզի 14-րդ ամյակին՝ Ալեքս Ֆերգյուսոնն ու Ջո Բրաունը (Յունայթեդի սկաուտը), եկան Ռայանի տուն և նրան առաջարկեցին երկամյա սիրողական պայմանագիր, որը կարող էր 3 տարուց դառնալ պրոֆեսիոնալ։ Գիգզը պայմանագիր կնքեց։
Խաղաոճը
90-ականների սկզբներին Գիգզը խաղում էր կլասիկ ձախ վինգերի դիրքում՝ արագություն, դրիբլինգ, դիպուկ փոխանցումներ և գոլ խփելու կարողություն։ Սրանք դարձրին Գիգզին լավագույն եզրային կիսապաշտպաններից մեկն ամբողջ աշխարհում։ Տարիների ընթացքում Գիգզը սկսեց խաղալ ավելի խորքից, կենտրոնական և հենակետային կիսապաշտպանների դիրքում։ Գիգզ՝ արագ, տեխնիկապես զարգացած ֆուտբոլիստ էր, նա կարողանում էր կարդալ խաղը և կատարել սուր փոխանցումներ։ Հենց այդ հատկանիշները նրան դարձրին ամենալավ կիսապաշտպաններից մեկն աշխարհում։
Դեբյուտը և առաջին ամբողջական մրցաշրջանը ակումբում
1990 թվականի նոյեմբերի 29-ին, երբ լրացավ իր 17 տարեկանը, Գիգզը կնքեց իր առաջին պրոֆեսիոնալ պայմանագիրը։ Այդ ժամանակ նրան համարում էին Բրիտանիայի լավագույն երիտասարդ խաղացողը։
Առաջնությունում Ռայանի դեբյուտը տեղի ունեցավ 1991 թվականի մարտի 2-ին Էվերտոնի դեմ հանդիպման ժամանակ՝ Օլդ Թրաֆորդում։ Այդ խաղում Գիգզը դուրս եկավ փոխարինման Դենիս Իրվանի փոխարեն։ 1991 թվականի մայիսի 4-ին մանչեսթերյան դերբիում Գիգզը դուրս եկավ խաղադաշտ մեկնարկային կազմում և խփեց հաղթական գնդակը Մանչեսթեր Սիթիի դարպասին։ Այնուամենայնիվ, Ռայանը հայտավորված չէր այն 16 ֆուտբոլիստների ցանկում, ովքեր պետք է մասնակցեին «ՈՒԵՖԱ-ի գավաթակիրների գավաթի» եզրափակչին, որն անցկացվեց 11 օր հետո։ Այդ ժամանակ ակումբի հիմնական ձախ վինգերի դիրքում 20-ամյա Լի Շարպն էր։
1991/92 մրցաշրջանի սկզբում Գիգզը դարձավ հիմնական կազմի ռեգուլյար խաղացող, չնայած դրան նա շարունակում էր հանդես գալ Յունայթեդի երիտասարդական թիմում, որտեղ նա ավագն էր։ 1992 թվականին այդ թիմը հաղթեց Անգլիայի երիտասարդական թիմերի մեջ խաղարկվող գավաթը։
Մրցաշրջանի մեծ մասը Յունայթեդն անցկացրեց մրցաշարային աղյուսակի առաջատար դիրքում, սակայն արդյունքում գրավեց երկրորդ տեղը՝ չեմպիոնական տիտղոսը զիջելով Լիդսին։ Դա եղավ պատմության նախկին առաջին դիվիզիոնի՝ վերջին մրցաշրջանը։ Հաջորդ տարի ստեղծվեց նոր մրցաշար, որի անվանումն էր Պրեմիեր Լիգա։
1992 թվականի ապրիլի 12-ին Գիգզը սկսեց նվաճել իր առաջին գավաթները ակումբի կազմում, երբ Յունայթեդը Ֆուտբոլային Լիգայի եզրափակչի ժամանակ հաղթեց Նոթինգհեմ Ֆորեսթին։ Գիգզը կատարեց գոլային փոխանցում Բրայան Մակկլերին, որի խփած գնդակը դարձավ միակը այդ հանդիպման ժամանակ ։ Մրցաշրջանի ավարտից հետո Ռայանը ճանաչվեց Անգլիայի տարվա լավագույն երիտասարդ ֆուտբոլիստ։
1990-ական թվականներ
1992/93 մրցաշրջանի սկզբին Գիգզն արդեն իր համար ձեռք էր բերել ձախ կիսապաշտպանի դիրքը՝ Յունայթեդում և շատերի կարծիքով նաև Բրիտանիայի լավագույն երիտասարդ ֆուտբոլիստներից մեկը։ Նրա տաղանդն ու թիմ նոր եկած Էրիկ Կանտոնան արդեն խոստանում էին Յունայթեդին լավ ապագա Պրեմիեր Լիգայում։ Ալեքս Ֆերգյուսոնն աշխատեց պաշտպանել երիտասարդ Գիգզին ԶԼՄ-ներից և արգելեց Գիգզին հարցազրույցներ տալ 20 տարեկան հասակում։ Իր առաջին հարցազրույցը Գիգզը տվեց BBC լրատվական ալիքին՝ 1993/94 մրցաշրջանի ընթացքում։ Այդ մրցաշրջանում Յունայթեդն հաղթեց տնային դուբլ(Պրեմիեր Լիգան և Անգլիայի գավաթը), իսկ Գիգզը այն կարևոր ֆուտբոլիստների ցանկում էր, որոնք մասնակցում էին գրեթե բոլոր խաղերին։ Այդպիսի խաղացողներն էին՝ Էրիկ Կանտոնան, Պոլ Ինսը և Մարկ Հյուզը։ Յունայթեդն արդեն օգոստոսի վերջին մրցաշարային աղյուսակի վերին մասում էր և այդպես մնաց մինչև մրցաշրջանի ավարտ։
Ռայանի հայտնիությունն այնքան մեծացավ, որ Բրիտանիայում սկսեց նոր հաղորդաշար, որի անվանումն էր Ryan Giggs' Soccer Skills(Ռայան Գիգզի ֆուտբոլային հմտությունները)։ Այդ հաղորդումն առաջին անգամ եթեր դուրս եկավ 1994 թվականին։ Գիգզն այնքան սիրված էր, որ Ջորջ Բեսթն ու Բոբի Չարլտոնը նրան համարում էին լավագույն երիտասարդ ֆուտբոլիստն աշխարհում։ Բեսթն այնքան էր հիանում Գիգզի խաղով որ մի անգամ ասել է «Կարելի է ասել, որ ես եղել եմ երկրորդ Ռայան Գիգզը»։
Ռայանի անհավատալի հայտնիությունը սկզբնավորեց ֆուտբոլային երկրպագուների մի նոր բանակ և մի անգամ Գիգզին անվանել են «տղամարդ, ով գրավեց Յունայթեդի երկրպագուների անմեղ հոգիները» ։
Գարի Պալիստերը նկատեց, որ ակումբի պաշտպանների «արյունը սկսում է եռալ մարզման ժամանակ, երբ նրանք փորձում են կանգնեցնել նրան(Գիգզին)»։ Թիմի վետերանները հիանում էին Ռայանի տաղանդով դեռևս 1990/91 մրցաշրջանում, երբ նրա դեբյուտը տեղի ունեցավ թիմի կազմում և այդ օրից ի վեր վետերանները հարցնում էին գլխավոր մարզչին, երբ պետք է Ռայանը խաղա հիմնական կազմում։ Բրյուս Սթիվը հայտարարել է. «Երբ Ռայանը վազում էր, նա վազում էր քամու արագությամբ...Նա ուներ բնական ունակություններ, վարվում էր գնդակի հետ այնպես, ինչպես միայն բարձրակարգ խաղացողներն են կարողանում»։
Գիգզը ցույց տվեց, որ բացի տեխնիկա ցուցադրելուց նա նաև կարողանում է գոլ խփել։ Նրա գոլերից շատերը հիշվում են և եղել են Անգլիայի առաջնության լավագույն գոլերի ցանկում։ Օրինակ՝ 1993 թվականին՝ ՔՊՌ-ի դարպասը, 1994-ին՝ Տոտենհեմի, 1995-ին՝ Էվերթոնի, 1996-ին՝ Քովենթրի Սիթիի և հիանալի անհատական խաղով խփված գնդակը Արսենալի դարպասին՝ 1999 թվականի Անգլիայի գավաթի կիսաեզրափակչի ժամանակ։ Օվերթայմի ժամանակ, երբ հաշիվը 1-1 էր, Պատրիկ Վիերան կորցրեց գնդակը, որը հայտնվեց Գիգզի մոտ, Գիգզը խաղադաշտի կենտրոնից վազեց մինչև Արսենալի տուգանային հրապարակ և այդ ընթացքում շրջանցեց այնպիսի պաշտպանների, ինչպիսիք են՝ Թոնի Ադամսը, Լի Դոքսոնը և Մարտին Կյոունը։ Այս ամենից հետո նա ձախ ոտքով հարվածեց Դեյվիդ Սիմենի պաշտպանած դարպասին ։ Դրանից հետ Գիգզը հանեց իր մարզաշապիկը և վազեց տոնելու խփված գնդակը։ Այդ գոլը վերջինն էր Գիգզի համար՝ Անգլիայի գավաթի խաղարկությունում։
1994/95 մրցաշրջանում վնասվածքից հետո Գիգզն անցկացրեց ընդամենը 29 խաղ, վերականգնելով մրցաշրջանի վերջում, որը եղավ անհաջող Յունայթեդի համար։ Ակումբը չկարողացավ հաղթել Վեսթ Հեմ Յունայթեդին առաջնության վերջին տուրում, որից հետո Պրեմիեր Լիգան հաղթեց Բլեքբեռն Ռովերսը։ Մեկ շաբաթ անց Գիգզը դուրս եկավ փոխարինման Անգլիայի գավաթի եզրափակչում, սակայն այդ խաղում Յունայթեդը զիջեց Էվերտոնին 1:0 հաշվով։
1995/96 մրցաշրջանի ընթացքում Գիգզը հավաքեց հիանալի մարզավիճակ և դարձավ հիմնական կազմի լիարժեք խաղացող, հաղթելով տնային «դուբլ» (Պրեմիեր Լիգան և Անգլիայի գավաթը)։ Էվերթոնի դարպասին խփված գնդակը Գուդիսոն Պարկում, թեկնածության դրվեց «մրցաշրջանի լավագույն գոլ» նոմինացիայում (արդյունքում ավելի շատ ձայներ հավաքեց Գեորգի Կինկլաձեյի խփած գոլը Մանչեսթեր Սիթիին)։ 1995 թվականի նոյեմբերին, իր, միգուցե, մրցաշրջանի լավագույն խաղում, Գիգզը ձևակերպեց «դուբլ» Սաութհեմփթոնի դարպասին։
Հաջորդ մրցաշրջանում Գիգզը ստացավ առաջին իրական հնարավորությունը ցուցադրել իրեն միջազգային ասպարեզում։ Չեմպիոնների Լիգայի խմբային փուլում Յունայթեդը գրավեց երկրորդ տեղը խմբում, 1/4 եզրափակչում հաղթելով «Պորտույին» (առաջին խաղում, որը տեղի ունեցավ Օլդ Թրաֆորդում Գիգզն աչքի ընկավ գոլով), բայց պարտվեց Բորուսիային կիսաեզրափակչում։ Այնուամենայնիվ տնային արենայում «Մանչեսթեր Յունայթեդը» կրկին տրիացավ չեմպիոնական տիտղոսին, արդեն երրորդ անգամ չորս տարվա մեջ։
1999 թվականի Չեմպիոնների Լիգայի եզրափակչի ժամանակ Գիգզը կատարեց գոլային փոխանցում Թեդի Շերինգհեմին։ Հաղթելով Պրեմիեր Լիգան, Անգլիայի գավաթն ու Չեմպիոնների Լիգան՝ Մանչեսթեր Յունայթեդը գրավեց հանճարեղ «տրեբլ», որը չէր կարողացել անցյալում անել ոչ մի անգլիական ակումբ։
Գիգզը արժանացավ «առաջնության լավագույն ֆուտբոլիստ» մրցանակին 1999 թվականի՝ Միջմայրցամաքային գավաթի խաղարկության ընթացքում ։ «Յունայթեդը» հաղթեց այդ խաղում «Պալմեյրաս» ակումբին 1:0 հաշվով։
Այդ ժամանակ մամուլն իր ուշադրության վրա գրավեց այլ ֆուտբոլիստների, առաջին հերթին՝ Դևիդ Բեքհեմին, ով եղել է ու կմնա բրիտանական ֆուտբոլի ամենավառ ներկայացուցիչներից մեկը։
2000-ական թվականներ
Երբ 2002 թվականի մայիսին թիմից հեռացավ Դենիս Իրվինը, Ռայանը դարձավ ամենակարևոր ֆուտբոլիստը «Մանչեսթեր Յունայթեդում», այդ ժամանակ նա ընդամենը 28 տարեկան էր։ 1999 թվականի հաղթանակներից հետո «Յունայթեդը» շարունակեց հավաքել տիտղոսներ՝ հաղթելով Պրեմիեր Լիգան 1999/2000, 2000/2001 և 2002/2003 մրցաշրջաններում։ Իսկ Չեմպիոնների Լիգայում 3 անգամ հասավ 1/4 եզրափակիչ, իսկ մեկ անգամ՝ կիսաեզրափակիչ։ 2001/02 մրցաշրջանի սկզբում, երբ Յունայթեդը ընկերական խաղի շրջանակներում մրցում էր Սելթիկի դեմ, լրացավ Գիգզի՝ «Յունայթեդում» հանդես գալու 10 տարին։ Մեկ տարի անց Գիգզը խփեց իր կարիերայի 100-րդ գնդակը՝ գրավելով «Չելսիի» դարպասը Սթեմֆորդ Բրիջում։
2004 թվականի մայիսի 22-ին նա խաղաց Անգլիայի գավաթի եզրափակչում և 4-րդ անգամ հաղթեց այս գավաթը։ Նվաճելով այս գավաթը՝ նա դարձավ այն երկու ֆուտբոլիստներից մեկը (մյուս ֆուտբոլիստը Ռոյ Քինն է), ովքեր 4 անգամ հաղթել են այս գավաթը՝ հանդես գալով «Յունայթեդում»։ Գիգզը նաև 3 անգամ դարձել է Պրեմիեր լիգայի արծաթե մեդալակիր։ 2004 թվականի սեպտեմբերին դուրս գալով խաղադաշտ Լիվերպուլի դեմ՝ Գիգզը անցկացրեց 600-րդ հանդիպումը «Յունայթեդի» մարզաշապիկով. նման հաջողության Գիգզից բացի հասել էին միայն Բոբի Չարլթոնն ու Բիլի Ֆոուլքսը։
2005/2006 մրցաշրջանի ավարտին Յունայթեդի նախագահ Դևիդ Ալան Գիլը Գիգզին առաջարկեց երկամյա պայմանագիր, մերժելով, այն դեպքում, որ ֆուտբոլիստը կխզի պայմանագիրը, երբ նրա տարիքը լինի 30-ից ավելի։ Հետո Գիգզը կնքեց ևս երկու պայմանագիր, որն արդյունքում ավարտվելու էր 2010 թվականի հունիսին։
2007 թվականի մայիսի 6-ին Արսենալի և Չելսիի հետ ոչ-ոքիներից հետո Յունայթեդը հաղթեց Պրեմիեր Լիգան, իսկ Գիգզը 9-րդ անգամ հաղթեց Անգլիայի առաջնությունը, գերազանցելով Ալան Հանսենի և Ֆիլ Նիլի ռեկորդները(նրանք Լիվերպուլի հետ հաղթել են 8 անգամ)։ Գիգզը խփեց գնդակ «Չելսիի» դարպասին 2007 թվականի Անգլիայի սուպերգավաթի շրջանակներում, հանդիպումն ավարտվեց 1:1 հաշվով, իսկ 11 մետրանոցների ժամանակ հաղթեց «Յունայթեդը», իսկ Էդվին վան դեր Սարը հետ մղեց «Չելսիի» բոլոր երեք հարվածները ։
2007/2008 մրցաշրջանի ընթացքում Ալեքս Ֆերգյուսոնը կիսապաշտպանությունում դիմում էր ռոտացիայի՝ կա՛մ խաղում էր Ռայան Գիգզը կա՛մ էլ թիմի նորեկներ՝ Նանին և Անդերսոնը։ Այնուամենայնիվ, Չելսիի դեմ առաջնության կարևորագույն խաղում Գիգզը դուրս եկավ խաղադաշտ մեկնարկային կազմում և կատարեց փոխանցում Տևեսին, ով խփեց իր առաջին գնդակը կարմիր սատանաների կազմում .:
2007 թվականի դեկտեմբերի 8-ին «Դերբի Քաունթիի» դեմ խաղի ժամանակ Գիգզը խփեցիր 100-րդ գնդակը Անգլիայի առաջին դիվիզիոնում, «Յունայթեդը» այդ խաղում հաղթեց 4:1 հաշվով ։ 2008 թվականի փետրվարի 20-ին Ռայանը անցկացրեց իր 100-րդ հանդիպումը Չեմպիոնների Լիգայում՝ Լիոնի դեմ ։ 2008 թվականի մայիսի 11-ին դուրս գալով խաղադաշտ Պակ Չի Սոնի փոխարեն նա հավասարվեց Բոբի Չարլթոնին՝ անցկացրած խաղերի թվով ։ 2008 թվականի մայիսի 21-ին, Գիգզն առաջ անցավ Բոբի Չարլթոնից անցկացրած խաղերի թվով, դուրս գալով փոխարինման Փոլ Սքոուլզի փոխարեն 87-րդ րոպեին Չեմպիոնների Լիգայի եզրափակչում՝ «Չելսիի» դեմ ։ Հիմնական և լրացուցիչ ժամանակներում գրանցվեց 1:1 հաշիվը, իսկ 11 մետրանոց հարվածաշարի ընթացքում Յունայթեդը հաղթեց 6:5 հաշվով։ Գիգզն իրացրեց 6-րդ հարվածը թիմի, որը եղավ հաղթական (այդ հարվածից հետո վրիպեց Նիկոլա Անելկան)։
2008/2009 մրցաշրջանում Ֆերգյուսոնը Գիգզին կենտրոնական կիսապաշտպանի դիրքից տեղափոխեց հարձակվող, փորձելով ընտելացնել ուելսցուն եզրին։ Գիգզը շատ արագ ադապտացվեց իր նոր դիրքին ու Միլդսոբրոյի և Օլբորոգի դեմ աչքի ընկավ գոլային փոխանցումներով։ Սըր Ալեքս Ֆերգյուսոնը հարցազրույցի ժամանակ ասել է. «Ռայանը շատ գնահատելի ֆուտբոլիստ է։ Նոյեմբերին լրանում է նրա 35 ամյակը, սակայն նա «Յունայթեդի» կարևորագույն ֆուտբոլիստն է։ 25 տարի շարունակ Ռայանը շրջանցում էր հակառակորդի պաշտպաններին եզրով, բայց հիմա նա դա ավելի վատ է անում»։
2009 թվականի փետրվարի 8-ին Գիգզը գրավելով Վեսթ Հեմի դարպասը, սահմանեց ունիկալ ռեկորդ։ Նա դարձավ պատմության մեջ միակ ֆուտբոլիստը, ով գոլ է խփել Պրեմիեր Լիգայի հիմնադրման օրից մինչ այսօր ։ Ըստ որոշ շշուկների, որոնք սկսվեցին տարվա սկզբից, 2009 թվականի փետրվարին Գիգզը երկարաձգեց պայմանագիրը 1 տարի ժամկետով ։ Արդյունքում 2008/09 հաջող մրցաշրջանից հետո, Գիգզը առաջադրվեց «Ըստ ՊՖԱ-ի տարվա լավագույն ֆուտբոլիստ» մրցանակաբաշխությանը, որպես թեկնածու ։ 2009 թվականի ապրիլի 26-ին Գիգզը ստացավ այդ մրցանակը՝ առաջինը կարիերայի ընթացքում ։ 2009 թվականի ապրիլի 26-ին Գիգզն անցկացրեց իր 800-րդ հանդիպումը Յունայթեդում։ Այդ խաղում Յունայթեդը մրցում էր «Արսենալի» դեմ՝ Չեմպիոնների Լիգայի կիսաեզրափակչում։ (Յունայթեդը հաղթեց այդ խաղում 1:0 հաշվով) ։ 2009 թվականի մայիսի 16-ին Մանչեսթեր Յունայթեդը Արսնեալի հետ խաղաց ոչ-ոքի և դա ապահովեց թիմի հաղթանակը՝ Պրեմիեր Լիգայում, դա եղավ 11-րդ տիտղոսը Գիգզի համար։
2010-ական թվականներ
2010 թվականի դեկտեմբերի 8-ին Մանչեսթեր Յունայթեդը խաղում էր Վալենսիայի հետ, որը Ռայան Գիգզի համար դարձավ 121-րդը։
2011 թվականի հունվարի 16-ին Անգլիայի առաջնության Տոտենհեմի դեմ 23-րդ տուրի հանդիպումը, Գիգզի համար դարձավ 600-րդ հանդիպումը «կարմիր սատանաների» կազմում ։
2011 թվականի փետրվարի 1-ին վեց շաբաթյա քվեարկությունից հետո, ակումբի պաշտոնական ամսագրի կողմից, «Մանչեսթեր Յունայթեդի» երկրպագուները ընտրում էին ակումբի պատմության մեծագույն ֆուտբոլիստին։ Հարցումը սկսվեց Inside United-ի կողմից՝ 2010 թվականի դեկտեմբերին և ավարտվեց հունվարի կեսերին։ Բացի դրանից, քվեարկություն անցկացվում էր նաև ֆեյսբուքում՝ ակումբի էջում։ Քվեարկության արդյունքում ակումբի պատմության մեծագույն ֆուտբոլիստ դարձավ՝ Ռայան Գիգզը։
Ակումբային ձեռքբերումներ
Մանչեսթեր Յունայթեդ
Ակումբային կարիերա
(2014 թվականի մայիսի 6-ի դրությամբ)
Ծանոթագրություններ
Կատեգորիա:Մանչեսթեր Յունայթեդի ֆուտբոլիստներ Կատեգորիա:1973 ծնունդներ Կատեգորիա:Նոյեմբերի 29 ծնունդներ Կատեգորիա:Ֆուտբոլի կիսապաշտպաններ Կատեգորիա:Ուելսցի ֆուտբոլիստներ Կատեգորիա:Ուելսի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Անգլիական ֆուտբոլի լիգայի խաղացողներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Պրեմիեր Լիգայի ֆուտբոլիստներ Կատեգորիա:Պրեմիեր Լիգայի մարզիչներ
Ախսու
Ախսու, լքված ավան ՀՍՍՀ Շամշադինի շրջանում։ Գտնվում էր Ծաղկավան գյուղից հարավ-արևմուտք։
1986 թվականի դրությամբ ավանի շենքերի ավերակները դեռ պահպանվում էին։
Բնակչություն
1959 թվականին ուներ 70 բնակիչ ։
Ծանոթագրություններ
Կատեգորիա:Տավուշի մարզի գյուղեր
Սմուլթրինգ
Սմուլթրինգ (Smultring, և հորթեթաք (hjortetakk, երբեմն անվանում են նաև hjortebakkels), նորվեգական փքաբլիթ։ Դրանք սովորաբար պատրաստվում են առանց ջնարակի և առանց լցոնումների, հաճախ հիլի ավելացումներով։
Սմուլթրինգն ունի թորի տեսք և վաճառվում է սայլակներով Սուրբ ծննդի ժամանակ՝ առևտրային վրաններում։ Նրանց նկարագրում են հետևյալ կերպ՝ «հաստ ծանր թքաբլիթ, տապակված խոզաճարպի մեջ։ Լավ է ուտել տաք վիճակում, քանի դեռ յուղը կաթում է նրանից» ։ Սմուլթրինգները հայտնի են Նորվեգիայից գաղթածների շրջանում, մասնավորապես ԱՄՆ-ի նահանգ  Մինեսոտա յում, որտեղ դա վաճառում են կրումկակեի հետ, ris krem-ի (բրնձային կրեմ) և fattigmann-ի հետ ամանորյա ճաշի ժամանակ ։
Կան շատ ենթադրություններ, ըստ որոնց սմուլթրինգի պատրաստման բաղադրատոմսը Նորվեգիա է եկել Ամերիկայից ։
Արտաքին հղումներ
Կատեգորիա:Նորվեգական խոհանոց Կատեգորիա:Սուրբծննդյան խոհանոց
Վհուկներ (ֆիլմ, 2020)
Ռոալդ Դալի Վհուկները կամ Վհուկները (The Witches), 2020 թվականի մութ ֆենթեզի, կատակերգական կինոնկար, որի ռեժիսորը Ռոբերտ Զեմեկիսն է, սցենարիստները՝ Ռոբերտ Զեմեկիսը, Գիլյերմո դել Տորոն և Քենիա Բարիսը։ Այն նկարահանվել է Ռոլդ Դահլի 1983 թվականի համանուն վեպի հիման վրա և վեպի երկրորդ լիամետրաժ ադապտացիան է, որը նկարահանվել է 1990 թվականին նկարահանված Նիկոլաս Ռոյգի համանուն ֆիլմից հետո։ Ֆիլմում նկարահանվել են Էն Հեթուեյը, Օկտավիա Սպենսերը և Սթենլի Տուչին և պատմում է Քրիս Ռոքը։
«Վհուկները» հասանելի է դարձել HBO Max ինտերնետ պորտալում 2020 թվականի հոկտեմբերի 22-ին ԱՄՆ-ում, թատերական թողարկմամբ մի շարք միջազգային շուկաներում՝ 2020 թվականի հոկտեմբերի 28-ին։ Այն ստացել է խառը գնահատականներ քննադատների կողմից, Հեթուեյի կատարումը արժանացել է գովասանքի։
Զարգացում
Դահլիի վեպի նոր ադապտացիայի մասին խոսակցությունները սկսվել են 2008 թվականի դեկտեմբերին, երբ Գիլյերմո դել Տորոն հետաքրքրություն է հայտնել նկարահանել ստոպ-կադր անիմացիա ֆիլմ ։ Պոտենցիալ նախագծի հետագա զարգացումները տեղի ունեցան միայն տասը տարի հետո՝ 2018 թվականի հունիսին, երբ Ռոբերտ Զեմեկիսը վարձվեց` սցենարը և ռեժիսուրան գրելու համար։
Ի տարբերություն վեպի՝ ֆիլմի գործողությունները տեղի են ունենում Ալաբամայում 1960-ական թվականներին, ոչ թե Անգլիայում կամ Նորվեգիայում 1980-ականներին։ Գլխավոր հերոսը աֆրոամերիկացի տղա է, այլ ոչ թե նորվեգա-բրիտանացի ինչպես բնօրինակ վեպում և նախորդ էկրանավորումներում ։ Այնուամենայնիվ, Զեմեկիսի կողմից սցենարի ադապտացումը նկարագրվել է որպես օրիգինալ վեպին ավելի մոտ, քան 1990 թվականի ադապտացումը, որը նկարահանվել է Նիկոլաս Ռոգի կողմից ։ Քենյա Բարիսը ֆիլմի համահեղինակն է։
Դերասանական կազմ
2019 թվականի հունվարին Էն Հեթուեյին տվել են Մեծն վհուկի (Grand High Witch) դերը ։ Օկտավիա Սպենսերը ընտրվել էր փետրվարին, միացան նաև նորեկներ՝ Ջյազի Բրունոն և Կոդի-Լեյ Իսթիկը ։ Մայիսին ավելացան Սթենլի Տուչին և Քրիս Ռոքը ։ 2020 թվականի սեպտեմբերին պարզվեց, որ Քրիստին Չենովետը նույնպես նկարահանվել է ֆիլմում ։
Նկարահանում
Հիմնական նկարահանումները սկսվել են 2019 թվականի մայիսի 8-ին։ Նկարահանումները անց էին կացել Ալաբամայում, Ջորջիայում, Warner Bros.-ի Հերթֆորդշիրի Լիվեսդենի ստուդիայում, Անգլիայում՝՝ Սյուրեյում։ Նկարահանումները պետք է ավարտվեին հունիսի 25-ին ։ Հունիսի 19-ին Լոուսդենում տեղակայված Warner Bros. ստուդիայում դանակահարվել է անձնակազմի անդամը ։
Երաժշտություն
2019 թվականի հուլիսին հայտարարվել է, որ Զեմեսկիի հաճախակի համահեղինակ Ալան Սիլվեստրին կկազմի ֆիլմի պարտիտուրան ։ Սաունդթրեքը թողարկվել է 2020 թվականի հոկտեմբերի 23-ին։
Թողարկում
Ավելի վաղ այն պետք է թողարկվեր հոկտեմբերի 9-ին, սակայն այն և տեղափոխվեց հոկտեմբերի 16 , իսկ հետո ամբողջովին դուրս հանվեց գրաֆիկից COVID-19 համավարակի պատճառով ։
Արձագանքներ
Rotten Tomatoes արձագանքների ագրեգատոր-կայքը հաղորդում է, որ կայքի 109-ը քննադատների գնահատականների 50%-ը դրական է՝ միջին 5.60/10 վարկանիշով ։ Համաձայն Metacritic ագրեգատոր-կայքի, որը որը ընտրել է 30 քննադատ, հաշվարկել է միջինում 100 միավորից 47։ Ֆիլմը ստացել է «խառը կամ միջին արձագանքներ» ։
Իր «չորս աստղերից երկուսը» ակնարկի մեջ «Chicago Sun-Times»-ի Ռիչարդ Ռոուփերը բարձր է գնահատել հատուկ էֆեկտներն ու ներկայացումները, սակայն գտել է ֆիլմը «չափազանց տագնապալի փոքր երեխաների համար և բավականաչափ ձանձրալի մեծահասակների համար» ։ «IndieWire» կայքից Դեյվիդ Էրլիխը ֆիլմին տվել է D + գնահատական՝ այն անվանելով ահավոր, և ասել է, որ «Զեմեկիսը վերջին 20 տարիների ընթացքում մի քանի անհաջող ֆիլմ է նկարահանել, բայց «Վհուկները» նրանցից ամենատհաճն է, քանի որ թվում է, որ այն ստեղծել է մեկ ուրիշը։ Ռոեգի տարբերակը կարող է սարսափելի թվալ երեխաների մի սերնդի համար, բայց նրանք առնվազն կհիշեն այն» ։
Արտաքին հղումներ
Կատեգորիա:2020 ֆիլմեր Կատեգորիա:Ֆիլմեր դևերի մասին Կատեգորիա:Ֆիլմեր վհուկների մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Մեքսիկական ֆիլմեր Կատեգորիա:Ռոբերտ Զեմեկիսի ֆիլմեր Կատեգորիա:Warner Bros. ֆիլմեր
Կենդանի թանգարան
Կենդանի թանգարան (Living museum), նաև հայտնի որպես կենդանի պատմության թանգարան ։ Թանգարանի մի տեսակ, որը վերստեղծում է պատմական միջավայրերը՝ նմանեցնելով անցյալ ժամանակաշրջանին և ապահովում այցելուներին պատմության մեկնաբանությունը։ Դա թանգարանի մի տեսակ է, որը հնարավորինս լիարժեք կերպով վերստեղծում է մշակույթի, բնական միջավայրի կամ պատմական ժամանակաշրջանի պայմանները՝ որպես օրինակ օգտագործելով կենդանի պատմությունը։
Զգեստավորված պատմաբաններ
Զգեստավորված պատմաբանը պատմական վայրերում ունի բազմաթիվ դերեր և պարտականություններ։ Բացի էքսկուրսիաներ անցկացնելուց, տարածքը մեկնաբանելուց կամ պատմական անձին պատկերելուց, նրանք նաև ներգրավված են հետազոտական գործընթացում, որը նպաստում է տեղանքի մեկնաբանմանը։ Աշխատակազմի լրիվ դրույքով թարգմանիչները մշակում են հանրային ծրագրեր, շրջագայություններ և սցենարներ գրում թարգմանչական վահանակների, բրոշյուրների և տեսանյութերի համար։ Նրանք հաճախ սերտորեն աշխատում են կուրատորական և կրթական անձնակազմի հետ՝ համագործակցելու խմբակային շրջագայությունների, դպրոցական էքսկուրսաների, կրթական ծրագրերի և տեղանքի մեկնաբանության վերաբերյալ գաղափարների շուրջ։ Վերահսկիչները պատասխանատու են նաև անձնակազմի նոր անդամների, կամավորների և պրակտիկանտների լայնածավալ վերապատրաստման համար։
Որպես կարիերա, պատմաբանների պաշտոնները սովորաբար չեն պահանջում դիմորդից ունենալ որոշակի աստիճան կամ փորձ։ Ապագա գործատուները փնտրում են թարգմանիչներ՝ լավ հաղորդակցման հմտություններով և մեծ լսարանի առջև խոսելու ունակությամբ։ Նրանք նաև պետք է ունենան լավ հետազոտական և գրելու հմտություններ։ Չնայած մագիստրոսի կոչում սովորաբար չի պահանջվում, ցանկալի է ունենալ աշխատանքային փորձ կամ գիտական աստիճան պատմության, հանրային պատմության, թանգարանագիտության կամ կրթության բնագավառում։ 2019 թվականին ԱՄՆ-ում թանգարանների լրիվ դրույքով աշխատողների միջին աշխատավարձը կազմել է 44,430 ԱՄՆ դոլար ։ Թարգմանչի կողմից ձեռք բերված իրավասությունների զգալի մասը ձեռք է բերվում փորձի և յուրաքանչյուր առանձին վայրում աշխատանքային ուսուցման միջոցով։
Մեկնաբանություն
Կենդանի պատմության թանգարանների մեկնաբանման հիմնական տեխնիկան, բացի ցուցահանդեսներից, զգեստավորված թարգմանիչների կամ պատմաբանների օգտագործումն է։ Զգեստավորված պատմաբանները պատմությունը կյանքի են կոչում անցյալի հետ սոցիալական, մշակութային և քաղաքական կապեր ձևավորող փոխազդեցությունների միջոցով։ Կենդանի պատմության վայրերում օգտագործվում են կոստյումային մեկնաբանության երկու տարբեր տեսակ՝ առաջին դեմք և երրորդ դեմք։
Առաջին դեմքի մեկնաբանության մեջ զգեստավորված պատմաբանը ներկայացնում է որոշակի պատմական կերպար։ Պատմաբանը ընդունում է կերպարին համապատասխան խոսքի ձևեր, օրինաչափություններ, աշխարհայացքներ և վերաբերմունք։ Քանի որ թարգմանիչները ներկայացնում են պատմական կերպարը որոշակի ժամանակաշրջանում, նրանց գիտելիքները և, հետևաբար, ինչպես են նրանք փոխգործակցում հանրության հետ, սահմանափակվում են իրենց հատկացված բնույթով ու պատմական ժամանակաշրջանով։ Օրինակ, «Plymouth Plantation»-ի Անգլիական գյուղի թարգմանիչները առաջին դեմքով թարգմանիչներ են, որոնք պատկերում են Պլիմուտի գաղութի բնիկներից մի քանիսին, իսկ զգեստավորված պատմաբանը կասեր՝ «ես եգիպտացորենի հաց եմ թխում»։
Երրորդ դեմքի մեկնաբանությունը չի սահմանափակում զգեստավորված պատմաբանին որոշակի պատմական կերպարով կամ ժամանակաշրջանով, և պահպանում է աշխատանքային գիտելիքներ ինչպես անցյալի, այնպես էլ ներկայի մասին։ Փոխարենը, նրանք ներկայացնում են սեռը, կարգավիճակը և զբաղմունքը։ «Plimoth Plantation»-ը օգտագործում է երրորդ անձի մեկնաբանություն «Wampanoag Homesite»-ում, որտեղ, չնայած պատմականորեն ճշգրիտ հագուստով հանդերձ, պատմաբանները խոսում են ժամանակակից տեսանկյունից Վամպանոագի պատմության և մշակույթի մասին։ Օրինակ, զգեստավորված պատմաբանը կասի, որ «Նրանք ուտում էին առողջ, սեզոնային բազմազան սննդակարգ, որը ներառում էր եգիպտացորեն, լոբի, դդում, ձուկ, եղնիկի միս, մրգեր և բանջարեղեն»։
Թե՛ առաջին, և թե՛ երրորդ դեմքի պատմաբանները մասնակցում են ժամանակաշրջանի ամենօրյա առաջադրանքների և արհեստների ցուցադրմանը և կատարմանը։ Կենդանի պատմության վայրերի թարգմանիչներից շատերն ունեն պատմության, հանրային պատմության, թանգարանային ուսումնասիրությունների կամ կրթության նախապատմություն ու իրականացնում են նշանակալի պատմական հետազոտություններ՝ հանրությանը արդյունավետ և ճշգրիտ մեկնաբանություն տրամադրելու համար։
ԱՄՆ-ի Ազգային պարկերի ծառայության թարգմանիչ Ֆրիման Թիլդենը, որը հայտնի է որպես մեկնաբանության հայր, 1957 թվականին գրել է «Մեկնաբանելով մեր ժառանգությունը» գիրքը։ Նրա գիրքը մեկնաբանության թեմայով առաջին համապարփակ ուսուցողական տեքստերից մեկն է և ուրվագծում է վեց հիմնարար մեկնաբանական սկզբունքներ, որոնք մինչ օրս ուսուցանվում են ազգային մեկնաբանությունների վերապատրաստման դասընթացներում։
Մեկնաբանության վեց սկզբունքներն են.
Կրթաթոշակ
Մեծ աշխատանք է կատարվել գիտնականների և թանգարանների մասնագետների կողմից՝ ուսումնասիրելով մեկնաբանության տարբեր ոճերը, ինչպես է թանգարանը ներկայացնում և բացատրում զգեստավորված պատմաբանի դերը ու ինչպես է այցելուի և զգեստավորված թարգմանչի փոխազդեցությունն ազդում թանգարանի այցելուի վրա։ Ջեյ Անդերսոնը իր 1984 թվականի «Ժամանակի մեքենաներ» գրքում կենդանի պատմությունը սահմանում է որպես «մարդկանց կողմից կյանքը այլ ժամանակներում նմանակելու փորձ» և ընդգծում է դրա կարևորությունը ամերիկյան մշակույթում ։ Նա պնդում էր, որ կենդանի պատմության թանգարանները գործում են որպես հզոր «ժամանակի մեքենաներ», որոնք այցելուներին թե՛ մտավոր և թե՛ էմոցիոնալ կերպով տեղափոխում են անցյալ՝ յուրահատուկ ուսուցման փորձի համար։ Անդերսոնը կենդանի պատմության թանգարաններում վերստեղծված պատմական փորձառությունները բաժանում է երեք կատեգորիայի՝ ելնելով դրանց նպատակից և արդյունքից՝ կրթական նպատակների, հնագիտական հետազոտությունների և ժամանցի համար։
Իսկություն
Կենդանի պատմության թանգարանների գլխավոր մտահոգությունը իսկության գաղափարն է։ Կենդանի պատմաբանները իսկությունը սահմանում են որպես կատարյալ սիմուլյացիա կենդանի պատմության գործունեության և անցյալի այն հատվածի միջև, որը կոչված է վերստեղծել ։ Կենդանի պատմության թանգարանների և այլ պատմական մեկնաբանությունների միջև հիմնական տարբերությունն այն է, որ կենդանի պատմության վայրերում մեկնաբանությունը սովորաբար տրվում է առաջին դեմքով` ներկայով, ընդդեմ երրորդ անձի անցյալի պատմվածքների, որոնք տրված են այլ վայրերում։ Կենդանի պատմության թանգարանները փորձում են այցելուներին փոխանցել անցյալում ապրելու զգացողությունը։ Կենդանի պատմության թանգարանների քննադատները պնդում են, որ անցյալի հոգեվիճակների կրկնօրինակումն անհնար է, և, հետևաբար, կենդանի պատմությունն իր էությամբ ոչ ճշգրիտ է ։
Կենդանի պատմության ֆերմաների հարաբերական իսկությունը զգալիորեն տարբերվում է։ Լավագույն դեպքում, նրանք առավել ճշգրիտ կերպով արտացոլում են ժամանակին համապատասխան անցյալը, մինչդեռ վատագույն դեպքում նրանք կարող են պատկերել կոպիտ անճշտություններ՝ փորձելով պատկերել որոշակի իդեալականացված պատկեր։ Այդպիսի օրինակներից է Վիչիտա քաղաքի Հին Քաութաուն թանգարանը, որն իր փոքրիկ գյուղական պատկերով ավելի շատ հիշեցնում է արևմտյան ֆիլմերը և Վայրի Արևմուտքի առասպելները, քան աշխույժ քաղաքը, որն արագ դարձավ Վիչիտան։ Այս կենդանի պատմությունը զարգացավ փոքր պատմական շենքերի, քաղաքից դուրս մղվող ոչ ճշգրիտ կրկնօրինակների առկայության և Հոլիվուդի ազդեցության պատճառով։ Թանգարանների մասնագետները պետք է աշխատեն լուծել լսարանի և ինստիտուցիոնալ կարիքների խնդիրները, որոնք ազդում են կենդանի պատմության ընդհանուր կառուցվածքի վրա։ Կենդանի պատմության թանգարանները քննադատության են ենթարկվել նաև իրենց կրթական ծրագրի համար, հատկապես նրանց կողմից, ովքեր կարծում են, որ «կենդանի պատմությունը հնաոճ է, հովվերգական կամ պարզապես ապակողմնորոշիչ» ։ Այս հարցին ի պատասխան՝ Կենդանի պատմության, ֆերմայի և գյուղատնտեսական թանգարանների ասոցիացիան (ALHFAM) հայտարարել է, որ իրենք տարբերակում են անփոփոխ անցյալը և անընդհատ փոփոխվող անցյալի մեկնաբանությունը։ Բացի այդ, ALHFAM-ը հաստատեց, որ նրանք նաև պաշտպանում են դոկտոր Սքոթ Մագելսսենի այն գաղափարը, որ կենդանի պատմության թանգարանները ստեղծում են պատմություն, ինչպես անում են մյուսները, օրինակ՝ ուսուցիչները դասարաններում, հեղինակները մենագրություններում և նույնիսկ ռեժիսորները ֆիլմերում։
Ծանոթագրություններ
Կատեգորիա:Թանգարաններ Կատեգորիա:Պատմաբաններ Կատեգորիա:Պատմության թանգարաններ Կատեգորիա:Թանգարանային նմուշներ Կատեգորիա:Թարգմանիչներ
Շայմուրզինո (գյուղ, Բուինսկի շրջան)
Շայմուրզինո (Шаймурзино), գյուղ Ռուսաստանի Թաթարստան հանրապետության Բուինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Թաթարստան հանրապետության Բուինսկի շրջանի բնակավայրեր
Կոլմենար Վիեխո
Կոլմենար Վիեխո (Colmenar Viejo), ինքնավար համայնք Իսպանիայում, գտնվում է Մադրիդի նահանգում, Մադրիդի ինքնավար մարզում։ Վարչատարածքային միավորը գտնվում է Կուենկա Ալտա դել Մանսանարես շրջանում։ Զբաղեցնում է 182,6 կմ² տարածք։ Բնակչությունը 4 437 մարդ է (2010 թվականի տվյալներով)։ Մարզի վարչական կենտրոնից ունի 31 կմ հեռավորություն։
Տեսարժան վայրեր
Կոլմենար Վիեխոյի ամենահետաքրքիր և տեսարժան վայրերն են.
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Comic Book Resources
Comic Book Resources (կրճատված՝ CBR), կանադական վեբ կայք, որը հիմնականում նվիրված է կոմիքսներին։
Պատմություն
Ջոն Վեյլանդը հիմնադրել է Comic Book Resources-ը 1995 թվականին՝ որպես քննարկման ֆորում DC կոմիքսի համար, որը կոչվում է Kingdom Come :
Հետագայում կայքում հայտնվեցին սյունակներ, որոնք գրված էին ոլորտի մասնագետների կողմից (Ռոբերտ Քիրքման, Գեյլ Սիմոնա, Մարկ Միլար) ։
2016 թվականի ապրիլին Comic Book Resources-ը վաճառվել է Valnet Inc. ընկերությունում, որը նունպես պատկանում է Screen Rant-ին ։ 2016 թվականի օգոստոսի 23-ին վերաթողարկվել է որպես CBR.com ։
Կարծիքներ
2008 թվականին հետազոտական գրադարանը Բուֆալոյի Համալսարանի բնութագրել է Comic Book Resources, որպես «լավագույն կայք համացանցում, որը նվիրված է կոմիքսներին» ։
2013 թվականի ապրիլին կոմիքսների հեղինակ Մարկ Միլլարը գրել է, որ Financial Times-ը կարդալուց հետո ամեն առավոտ կարդում է այս կայքը ։
Ծանոթագրություններ
Կատեգորիա:Լրատվական կայքեր Կատեգորիա:Անգլերեն լրատվամիջոցներ Կատեգորիա:Կայքեր Կատեգորիա:1995 հիմնադրումներ Կատեգորիա:Ժամանցային կայքեր
Կալմար ամրոց
Կալմար ամրոցը (շվ․ Kalmar slott), ամրոց շվեդական Սմոլանդ նահանգի Կալմար քաղաքում ։
Ամրոցի Մատուռ
12-րդ դարում Կալմարսունդում կառուցվեց կլոր պաշտպանիչ աշտարակ և նավահանգիստ։ 13-րդ դարի վերջին Մագնուս Լադուլոս արքան կառուցեց մի նոր ամուր պարիսպով ամրոց,    կլոր անկյուններով աշտարակներ և երկու քառակուսի դարպասներ, որոնք      շրջապատում  էին հիմնական աշտարակը։ Տեղակայված լինելով Կալմարի միջնադարյան նավահանգստին մոտ, 12-րդ դարում կառուցված այս  ամուր աշտարակը վճռական դեր խաղաց Շվեդական պատմության մեջ։Սկանդինավյան ամենակարևոր քաղաքական իրադարձություններից մեկը տեղի ունեցավ 1397 թվականին, երբ կազմվեց Կալմարյան Միությունը- Դանիայի և Նորվեգիայի և Շվեդիայի միությունը(ներառյալ Ֆինլանդիան), որը կազմակերպեց Դանիայի Մարգրեթ I թագուհին։1520 թվականին  Դանիայի դեմ շվեդական ապստամբության ընթացքում զորքը առաջնորդում էր Աննա Էրիքսդոթերը (Բիլկե), ով իր ամուսնու՝ Յոհան Մանսոն Նաթ Դագի, 1520 թվականին Դանիայի դեմ ապստամբության ընթացքում մահից հետո Կալմարի պաշտպանությունն իր ձեռքը վերցրեց ։
Ամրոցը բարելավվեց 16-րդ դարում Գուստավ I թագավորի և նրա որդիներ՝ Էրիկ XIV-ի և Ջոն III-ի  օրոք, ովքեր միջնադարյան բերդը վերափոխեցին  վերածննդի թագավորության համապատասխան ամրոցի։ Կալմար ամրոցը  ավերվեց  1611-13թթ․Կալմարյան պատերազմի ընթացքում և մեծ վնաս կրեց 1642 թվականին հրդեհից։ Սկսեցին վերանորոգման աշխատանքներ տարվել, բայց 17-րդ դարի վերջում այն անմխիթար վիճակում էր։
Վերականգնում
1856 թվականին Ֆրեդրիկ Վիլհելմ Սքոլանդրը (1816–1881) նախաձեռնեց Կալմար ամրոցի վերականգնողական աշխատանքները։ 1880 թվականից նրա աշակերտ Հելգո Զետերվալը շարունակեց ամրոցի վերականգնման աշխատանքները։Ճարտարապետ Կառլ Մյուլերը պատրաստեց պլանը և մնացած փաստաթղթերը։Աշխատանքները սկսվեցին 1885 թվականի և մինչ 1891 թվականը ամրոցը ստացավ այն ուրվագիծը, որը ունի այժմ։ 1919 թվականին պրոֆեսոր Մարտին Օսլոն ստանձնեց կամրջի, խրամի և բարձրացվող կամրջի վերականգնման աշխատանքները։Աշխատանքը շարունակվեց մինչև 1941 թվականը, երբ ամրոցը կրկին շրջապատվեց ջրով։Այսօր, այն վերածննդի ամենապահպանված շվեդական ամրոցներից է և բաց է հանրության առաջ ։
Արտաքին հղումներ
Կատեգորիա:Շվեդիայի թագավորական նստավայրեր Կատեգորիա:Շվեդիայի ամրոցներ
Պետրո-Դավիդովկա
Պետրո-Դավիդովկա (Петро-Давидівка), գյուղ Ուկրաինայի Պոլտավայի մարզի Դիկանկայի շրջանում։ Բնակավայրը նախկինում նաև անվանվել է Սուլիմինո։ Հիմնադրվել է 1718 թվականին։
2001 թվականի տվյալներով Պետրո-Դավիդովկա գյուղում բնակվում էր 483 մարդ։ Բնակավայրը զբաղեցնում է 2,69 կմ² տարածք։ Բնակչության խտությունը կազմում էր 179,55 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Դիկանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1718 թվականին հիմնադրված բնակավայրեր
ArcGIS
«ArcGIS», ամերիկյան «ESRI» ընկերության արտադրության աշխարհատեղեկատվական ծրագրային արտադրանք։ Ծրագիրն ունի հզոր գործիքների հավաքածու, որը թույլ է տալիս իրականացնել աշխարհի տարածական տվյալների հավաքում, մշակում, պահպանում և փոխանցում։
Արտադրանքներ
ArcGIS ծրագրային փաթեթի հիմնական արտադրանքներից են ArcView-ն, ArcEditor-ը և ArcInfo-ն, որոնցից յուրաքանչյուրը ներառում է նախորդի ֆունկցիոնալությունը։
Թողարկել է նաև ծրագրի առանձի ArcPad տարբերակը, որն իրենից ներկայացնում է գրպանի շարժական համակարգիչների համար աշխարհատեղեկատվական համակարգ։
Արտաքին հղումներ
Կատեգորիա:ԱՏՀ ծրագրային ապահովումներ Կատեգորիա:Աշխարհագրական տեղեկատվական համակարգեր Կատեգորիա:1999 մշակված ծրագրային ապահովում
Հետաձգված հարկեր
Հետաձգված հարկ, ապագա ժամանակաշրջաններում բյուջե վճարման (բյուջեից փոխհատուցման) ենթակա շահութահարկի գումարը` կապված.
բ) չօգտագործված հարկային վնասը և (կամ) զեղչերը հաջորդ ժամանակաշրջաններ տեղափոխելու հետ ։
Ֆինանսական և հարկային հաշվառումների տարբերություններ
Ֆինանսական և հարկային հաշվառումների տարբերությունները լինում են ժամանակավոր և մշտական։
Ժամանակավոր տարբերությունը ակտիվի (պարտավորության) հաշվեկշռային արժեքի և հարկային բազայի միջև տարբերությունն է։
Մշտական տարբերությունները այն տարբերություններն են, որոնք հետագա հաշվետու ժամանակաշրջաններում հարկային հետևանքներ չեն առաջացնում։
Ժամանակավոր տարբերությունները կարող են լինել`
Հարկվող ժամանակավոր տարբերություններ առաջանում են, օրինակ, դեպի վեր վերագնահատումների, հարկային նպատակով արագացված ամորտիզացիայի կիրառման հետևանքով։
Նվազեցվող ժամանակավոր տարբերություններ առաջանում են, օրինակ, դեպի ներքև վերագնահատումների հետևանքով։ Օրինակ` հարկային նպատակներով դուրս գրված (որպես եկամուտ ճանաչված) կրեդիտորական պարտքը, որը դրա մարման պահին ենթակա է հարկային նպատակներով նվազեցման։
Հարկային բազա
Հարկային բազան ներկայացնում է այն գումարները, որոնք ներառվելու են հարկվող շահույթում՝ ակտիվի կամ պարտավորության հաշվեկշռային արժեքը փխհատուցելիս կամ մարելիս։
Ակտիվի հարկային բազան այն գումարն է, որը հարկման նպատակով նվազեցվելու (հանվելու) է ակտիվից ստացվելիք հարկվող տնտեսական օգուտներից։
Պարտավորության հարկային բազան դրա հաշվեկշռային արժեքն է` հանած այդ պարտավորության հետ կապված ցանկացած գումար, որը ապագա ժամանակաշրջաններում հարկման նպատակով նվազեցվելու (հանվելու) է։
Տեսակներ
Հետաձգված հարկերը լինում են 2 տեսակ` հետաձգված հարկային պարտավորություններ և հետաձգված հարկային ակտիվներ։
Հետաձգված հարկային պարտավորություն ճանաչվում է բոլոր հարկվող ժամանակավոր տարբերությունների համար, բացառությամբ նրանց, որոնք առաջանում են`
Գումարների չափման սկզբունքներ
Հետաձգված հարկի գումարների չափման ժամանակ կիրառվում են հետևյալ սկզբունքները.
Հետաձգված հարկի գումարները պետք է ճանաչվեն ֆինանսական արդյունքների մասին հաշվետվությունում որպես շահութահարկի գծով ծախս կամ փոխհատուցում (հետաձգված հարկի մասով), բացառությամբ, նրանցից, որոնք առաջացել են`
Դասակարգում, հաշվառում և հաշվանցում
Հետաձգված հարկային ակտիվները (պարտավորությունները) դասակարգվում են որպես ոչ ընթացիկ ակտիվներ (պարտավորություններ)։
Հաշվառման նպատակով հաշվային պլանում բացված են հետևյալ առաջին կարգի հաշիվները`
Կազմակերպությունը պետք է հաշվանցի ընթացիկ հարկային ակտիվները և ընթացիկ հարկային պարտավորությունները, կամ հաշվանցի հետաձգված հարկային ակտիվները և հետաձգված հարկային պարտավորությունները միայն այն դեպքում, երբ ունի գումարները հաշվանցելու իրավաբանորեն ամրագրված իրավունք և մտադիր է կամ մարումը իրականացնել զուտ հիմունքով, կամ իրացնել ակտիվը և մարել պարտավորությունը միաժամանակ։
Ծանոթագրություններ
Կատեգորիա:Հաշվապահություն Կատեգորիա:Տնտեսագիտություն Կատեգորիա:Հարկում Կատեգորիա:Հարկեր
Շայչուրինո
Շայչուրինո (Шайчурино), գյուղ Ռուսաստանի Թաթարստան հանրապետության Ակտանիշսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Ակտանիշսկի շրջանի բնակավայրեր
Բյուրակն (Քոչհիսարի գավառ)
Բյուրակն, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում ։ Գտնվում էր Սեբաստիա քաղաքից 13-14 կմ հարավ-արևելք։
Անվան ստուգաբանություն
Բյուրակն է կոչվել այստեղ Բյուրակնի շրջանից տեղափոխված բնակիչների պատճառով։
Աշխարհագրություն
Գյուղի մոտակայքում կային 1000-ի հասնող աղի լճակներ։
Պատմություն
Բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։
Բնակչություն
XIX դարի սկզբներին ուներ ընդամենը 10 տուն հայ բնակիչ։ 1915 թվականի նախօրեին ուներ 200 տուն՝ 1700 հայ բնակչով։
Պատմամշակութային կառույցներ
Բյուրակն ուներ Ս. Մինաս անունով նոր և 1268 թվականին կառուցված հին եկեղեցի։
Կրթություն
Գյուղն ուներ հայկական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Որտեղ մենք ծառայում ենք
«Որտեղ մենք ծառայում ենք» կամ «Այնտեղ, որտեղ ծառայում ենք» ((In Which We Serve), բրիտանական հայրենասիրական կինոնկար, որը նկարահանվել է 1942 թվականին՝ դառնալով դեբյուտային ռեժիսորներ Նոել Քաուարդի և Դևիդ Լինի համար։ Քաուարդը հանդես էր եկել նաև որպես պրոդյուսեր, սցենարիստ, դերասան և կոմպոզիտոր, իսկ Լինը պատասխանատու էր մարտական տեսարաններ նկարահանման համար։ Սյուժեն ոգեշնչված է «Քելլի» (HMS Kelly) էսկադրոնային ականակրի ճակատագրից, որը ղեկավարում էր լորդ Մաունթբեթենը ։ Կինոնկարն ստացել է ԱՄՆ-ի կինոքննադատների ազգային խորհրդի մրցանակը` որպես լավագույն կինոնկար, ինչպես նաև Ակադեմիայի մրցանաk («Օսկար») երկու անվանակարգերում` «Լավագույն ֆիլմ» և «Լավագույն օրիգինալ սցենար»։ Բացի այդ, Քաուարդն ստացել է Ակադեմիայի հատուկ մրցանակ՝ կինոնկարի ստեղծման գործում ունեցած նշանակալի ներդրման համար։
Սյուժե
1941-ի մայիսին՝ Կրետեի ռազմագործողության ժամանակ, բրիտանական կործանիչ «Տորրինը» (HMS Torrin) նախ գիշերը խոցում է անպաշտպան գերմանա-իտալական ջոկատին, այնուհետև օրվա ընթացքում գերմանական ինքնաթիռների հետ մտնում է անհավասար կռվի մեջ, ստանում է մի քանի ճեղքվածք և կործանվում է։ Անձնակազմի փրկված անդամները հավաքվում են փչովի նավակում։ Նրանց աչքի առջևում անցնում են անցյալի պահերը՝ նավի մեկնարկը ջրում, պատերազմից առաջ խաղաղ կյանքի դրվագներ, առաջին մարտեր ու առաջին կորուստներ, մասնակցությունը Դյունկերկից բրիտանական զորքերի տարհանմանը, հազվադեպ հանդիպումներ հարազատների և ընկերների հետ...
Արտաքին հղումներ
Կատեգորիա:Օսկարակիր ֆիլմեր Կատեգորիա:Անգլերեն ֆիլմեր Կատեգորիա:Դևիդ Լինի ֆիլմեր Կատեգորիա:1942 ֆիլմեր Կատեգորիա:Բրիտանական ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ռազմական ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Բրիտանական մարտաֆիլմեր Կատեգորիա:United Artists ֆիլմեր
Կախարդական լեռը
Կախարդական լեռը (Der Zauberberg), Թոմաս Մանի վեպն է, որն առաջին անգամ հրատարակվել է 1924 թվականի նոյեմբերին։ Այս գիրքը համարվում է 20-րդ դարի գերմանական գրականության ամենաազդեցիկ գործերից մեկը։
Սյուժե
Պատմությունը սկսում է Առաջին համաշխարհային պատերազմի սկզբի տասնամյակում։ Պատմության գլխավոր հերոսը՝ Հանս Կաստորպը, Համբուրգ վաճառականի ընտանիքի միակ զավակն է։ Ծնողների մահից հետո նրա պապիկն է դաստիարակում տղային։ Իսկ հետո երեխային իր խնամակալության տակ է վերցնում նրա հորեղբայր Ջեյմ Թիենեփլը։ Մենք կրկին հանդիպում ենք գլխավոր հերոսին, երբ նա ցանկանում էր Համբուրգում՝ իր հայրենի քաղաքում, նավաշինության կարիերա սկսել։ Մինչ այս պրոֆեսիոնալ կարիերան սկսելը Կաստորպը այցելում է իր տուբերկուլյոզով հիվանդ զարմիկ՝ Ջոաչիմ Զիեմսենին։ Վերջինս ստանում էր իր բուժումները Դավոսի առողջարանում։
Կաստորպի՝ առողջարանից մեկնումը, կրկին հետաձգվում է իր ոչ այդքան լավ առողջության պատճառով։ Սկզբում չնչին բրոնխային բորբոքում էր թեթև տենդի հետ միասին, որը հենց ախտորոշվել էր առողջարանի գլխավոր բժիշկ և տնօրեն Հոֆրատ Բեհրենսի կողմից։ Սակայն այս ախտանշանները խորանալով՝ դառնում են տուբերկուլյոզի ախտանշաններ։ Բեհրենսը Հենսին համոզում է մնալ առողջարանում մինչ ապաքինվելը։
Առողջարանում մնալու ժանանակ Կաստորպը հանդիպում է տարբեր անձնավորությունների և շատ բաներ է նրանցից սովորում։ Այդ անձանց թվին են պատկանում իտալացի աշխարհիկ հումանիստ և հանրագիտարանագիր Լոդովիկո Սետեմբրինիին (Գիոսե Կարդուկիի աշակերտը), տոտալիտար Լեո Նաֆտան և իր սերը՝ Մադամ Կլավդիա Շոշան։
Վերջում Կաստորպը մնում է առողջարանի հիվանդագին մթնոլորտում յոթ տարի շարունակ։ Որպես վեպի եզրակացություն պատերազմը սկսվում է, Կաստորպը դառնում է ռազմական կամավոր և հենց պատերազմի դաշտում էլ վախճանվում է։
Արտաքին հղումներ
Կատեգորիա:1924 գրքեր Կատեգորիա:Թոմաս Մանի վեպեր Կատեգորիա:Գերմաներեն վեպեր
Նիկոլաս Ասևեդո
Նիկոլաս Բրիան Ասևեդո Տաբարես (անգլ. Nicolás Brian Acevedo Tabárez, ), ուրուգվայական ֆուտբոլիստ, կիսապաշտպան «Լիվերպուլ(Մոնտեվիդեո)» խմբի և Ուրուգվայի մինչև 20 տարեկանների թիմում։
Ակումբի կարիերան
Եղել է «Լիվերպուլ» ֆուտբոլային ակադեմիայի սան։ 2018 թվականի հոկտեմբերի 14 առաջին ելույթը կատարել է «Լիվերպուլի» հիմնական կազմում ընդդեմ «Դեֆեսոր սպորտինգ» թիմի :. 2019 թվականի հունվարին բրիտանական Daily Mirror թերթը տեղեկացնում էր Ասևեդոյի հանդեպ հետաքրքրությունը «Լիվերպուլ», «Մանչեստր Յունայթեդ», «Նորվիչ Սիթի» անգլիական և «Ուդինեզե» իտալական թիմերի կողմից :.
Պիսարևշչինա (գյուղ, Դիկանկայի շրջան)
Պիսարևշչինա (Писарівщина), գյուղ Ուկրաինայի Պոլտավայի մարզի Դիկանկայի շրջանում։